CELEX: 62020TN0744
Language: lt
Date: 2020-12-21 00:00:00
Title: Byla T-744/20: 2020 m. gruodžio 21 d. pareikštas ieškinys byloje Airoldi Metalli / Komisija

2021 2 15   
            
            
               LT
            
            
               Europos Sąjungos oficialusis leidinys
            
            
               C 53/53
            
         
      2020 m. gruodžio 21 d. pareikštas ieškinys byloje Airoldi Metalli / Komisija
      
      (Byla T-744/20)
      (2021/C 53/69)
      Proceso kalba: anglų
      
         Šalys
      
      
         Ieškovė: Airoldi Metalli SpA (Molteno, Italija), atstovaujama advokatų M. Campa, D. Rovetta, G. Pandey ir V. Villante
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2020 m. spalio 12 d. Komisijos įgyvendinimo reglamentą (ES) 2020/1428, kuriuo importuojamoms Kinijos Liaudies Respublikos kilmės aliuminio ekstruzijoms nustatomas laikinasis antidempingo muitas (1);
               
            
                  —
               
               
                  taikyti tyrimo priemones;
               
            
                  —
               
               
                  nurodyti Komisijai padengti savo ir ieškovės patirtas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas Pagrindinio reglamento 1 straipsnio 2 dalies pažeidimu, kiek atsakovė neteisingai apibrėžė nagrinėjamą produktą, remdamasi Produkto gamybos metodais (PPM), netinkama nuoroda į ES kombinuotosios nomenklatūros tarifinius klasifikavimo kodus. Atsakovė taip pat padarė teisės klaidą, nustatydama, kad produktai „padaryti iš aluminio“ automatiškai kvalifikuojami kaip nagrinėjami produktai.
               
            
                  2.
               
               
                  Antrasis ieškinio pagrindas grindžiamas Pagrindinio reglamento 1 straipsnio 2 dalies ir 3 straipsnio 2 dalies pažeidimu ir akivaizdžia nagrinėjamo produkto apimties bei importo iš nagrinėjamos šalies žalos analizės tikslais vertinimo klaida.
               
            
                  3.
               
               
                  Trečiasis ieškinio pagrindas grindžiamas Pagrindinio reglamento 2 straipsnio 6 dalies a punkto pažeidimu, nes Komisija neteisingai pasirinko „tinkamą tipišką“ šalį.
               
            
                  4.
               
               
                  Ketvirtasis ieškinio pagrindas grindžiamas Pagrindinio reglamento 19 straipsnio a punkto, Europos Sąjungos pagrindinių teisių chartijos 41 straipsnio, ieškovės teisės į gynybą ir proporcingumo bei procesinių teisių lygybės principų pažeidimu. Ieškovė teigia, kad jai nebuvo tinkamai iš anksto atskleisti faktai ir kad Pagrindiniame reglamente numatyta išankstinio faktų atskleidimo sistema importuotojams yra neteisėta.
               
            
                  5.
               
               
                  Penktasis ieškinio pagrindas grindžiamas Pagrindinio reglamento 2 straipsnio 6 dalies a punkto pažeidimu, kiek tai susiję su teisiniu ataskaitos, kuria Komisija nustato žymų valstybės kišimąsi tam tikroje šalyje ar tam tikrame tos šalies sektoriuje, statusu. Ieškovė teigia, kad buvo pažeistos jos pagrindinės teisės, nes ji negalėjo gauti minėtos ataskaitos italų kalba.
               
            
         (1)  OL 336, 2020, p. 8.